Udruženje za borbu protiv korupcije “Transparency International” u Bosni i Hercegovini (u daljem tekstu TI BiH) objavljuje:

**JAVNI POZIV**

za prikupljanje ponuda za:

PRUŽANJE USLUGE – ISTRAŽIVANJE JAVNOG MNJENJA O KORUPCIJI U BOSNI I HERCEGOVINI

TI BiH provodi istraživanje koje bi trebalo da obezbijedi objektivan uvid u percepciju građana u Bosni i Hercegovini o korupciji, stavovima građana o pojedinim pojavnim oblicima i prisutnosti korupcije u određenim segmentima društva, ispita stavove građana o uzrocima korupcije, kao i o dosadašnjim i budućim pristupima u borbi protiv korupcije.

U okviru navedenog istraživanja javnog mnijenja, TI BIH želi da ispita:

1. Stavove građana o korupciji u BiH;
2. Iskustva građana sa korupcijom u BiH, njihove stavove o prisutnosti korupcije i njenih pojavnih oblika u različitim segmentima društva;
3. Procjenu uzroka korupcije, faktora koji pogoduju njenom širenju i posljedice koje ostavlja;
4. Stavove građana BiH o prioritetnim segmentima borbe protiv korupcije i dosadašnjim naporima u borbi protiv korupcije
5. Opštu upoznatost građana BiH sa TI BiH i percepciju građana o pojedinačnim segmentima rada TI BiH; i
6. Stavove građana o načinima na koje bi organizacije civilnog društva trebalo da ostvaruju saradnju s građanima i odgovore njihovim potrebama.

Istraživanje je neophodno provesti među punoljetnim građanima iz svih dijelova BiH, na uzorku koji je prema svim relevantnim parametrima reprezentativan za populaciju građana BiH. Pravo učešća na javnom pozivu za kreiranje i sprovođenje istraživanja imaju pravna lica registrovana za pružanje usluga istraživanja javnog mnijenja.

Ponuda za pružanje usluge istraživanja javnog mnijenja o percepciji korupcije u BiH od strane građana treba da sadrži dva dijela, svaki u zasebno zapečaćenim kovertama sa vidno naglašenim nazivima: **Tehnička ponuda** i **Finansijska ponuda**.

**Tehnički dio ponude** treba da sadrži:

1. Tačan naziv i adresu pravnog lica, broj telefona, e-mail i web adresu;
2. Izjavu ponuđača ovjerenu kod nadležnog organa (u prilogu javnog poziva);
3. Ovjerenu kopiju dokumenta o registraciji koja dokazuje da je pravno lice registrovano da pruža usluge istraživanja javnog mnijenja;
4. Spisak referenci/izvršenih ugovora koji su u vezi sa predmetom nabavke – lista uključuje predmet, vrijednost, datume i naručioce ugovora;
5. Podatke i biografiju odgovornog lica za sprovođenje ispitivanja javnog mnijenja;
6. Opis metodologije, pristupa anketiranju, predloženi uzorak i podatke o mreži anketara i resursa koji su na raspolaganju.
7. Prijedlog strukture izvještaja o provedenom istraživanju.

**Finansijski dio ponude** treba da sadrži prijedlog budžeta za sprovođenje istraživanja i navedenih aktivnosti i obračun svih poreskih obaveza u skladu sa važećom poreskom regulativom.

**Uslovi za kvalifikaciju ponuđača:**

1. Lična sposobnost

Transparency International u BiH će odbaciti ponudu:

* Ako je ponuđač u krivičnom postupku osuđen pravosnažnom presudom za krivična djela organizovanog kriminala, korupcije, prevare ili pranja novca, u skladu sa važećim propisima u BiH;
* Ako je ponuđač pod stečajem ili predmet stečajnog postupka;
* Ako ponuđač nije ispunio obaveze u vezi za plaćanjem penzionog i zdravstvenog osiguranja, u skladu sa važećim propisima u BiH;
* Ako kandidat nije ispunio obaveze u vezi sa plaćanjem direktnih i indirektnih poreza u skladu sa važećim propisima u BiH.

U svrhu ispunjavanja uslova koji se tiču lične sposobnosti ponuđači su dužni da uz ponudu dostave i Izjavu ovjerenu kod nadležnog organa (Izjava u prilogu Javnog poziva).

1. Sposobnost obavljanja profesionalne djelatnosti

Što se tiče sposobnosti obavljanja profesionalne djelatnosti, ponuđači moraju biti registrovani za obavljanje djelatnosti koja je predmet javnog poziva.

U svrhu dokazivanja profesionalne sposobnosti, ponuđač/pravna lica trebaju uz ponudu dostaviti i ovjerenu kopiju dokumenta o registraciji.

1. Tehnička poslovna sposobnost

Uspješno iskustvo u realizaciji najmanje tri ugovora o pružanju usluga u vezi sa predmetom nabavke ili ugovora koji su po karakteru i kompleksnosti slični uslugama predmeta javnog poziva. U svrhu dokazivanja tehničke i poslovne sposobnosti, ponuđači trebaju dostaviti spisak izvršenih ugovora koji su u vezi sa predmetom nabavke – lista uključuje predmet, vrijednost, datume i naručioce posla.

Izbor najpovoljnijeg ponuđača će se izvršiti prema sljedećim kriterijima za ocjenjivanje ponuda:

* Metodologija i reference 40% (prednost će imati ponude sa predloženom metodologijom koja uključuje face-to-face anketiranje)
* Menadžment projekta i mreža anketara 15%
* Finansijska ponuda 45%

Odabrani ponuđač će biti u obavezi da:

* Sprovede istraživanje javnog mnijenja opisanog u Javnom pozivu upitnikom koji će sadržavati do 25 pitanja;
* Izvrši analizu istraživačkih rezultata u predviđenim rokovima;
* Sačini izvještaj na osnovu provedene analize.

Odabrani ponuđač je u obavezi da sprovede istraživanje i dostavi rezultate istraživanja i istraživački izvještaj u elektronskoj formi prihvatljivoj za TI BiH, najkasnije do 10.11.2023. godine.

**Procijenjena vrijednost javnog poziva je 24.000 KM (sa PDV-om).**

**Rok za dostavljanje ponuda je 21.9.2023. godine u 14:00 časova**. Otvaranje ponuda obaviće se 21.9.2023. godine u 14:05. Zapisnik sa otvaranja ponuda će biti dostavljen svim ponuđačima koji su dostavili ponudu.

Ponude se dostavljaju na adresu: **Transparency International u BiH, Krfska 64e, 78000 Banjaluka,** gdje će se održati i otvaranje ponuda. Ponude dostaviti u zapečaćenoj omotnici u kojoj su razdvojene tehnička i finansijska ponuda, sa naznačenim nazivom i kontaktima ponuđača i naznakom: „Javni poziv za dostavljanje ponuda istraživanja javnog mnijenja o percepciji korupcije“. Ponude zaprimljene nakon roka neće se uzeti u razmatranje.

Dodatne informacije se mogu dobiti na adresi Krfska 64e, 78000 Banjaluka, telefonom 051/224-521 ili putem elektronske pošte: info@ti-bih.org.

TI BiH zadržava pravo da otkaže proces nabavke usluga u bilo koje vrijeme prije dodjeljivanja ugovora, a pri tome ne snosi nikakvu odgovornost prema ponuđačima.